**„Tegyünk a tiszta Szombathelyért!” rajzpályázat szabályzat**

A **„Tegyünk a tiszta Szombathelyért!”** rajzpályázaton (továbbiakban: Rajzpályázat) való részvétel a Rajzpályázat jelen szabályzatának elfogadását is jelenti. Kérjük, figyelmesen olvassa el a lenti részvételi feltételeket!

1. **A Rajzpályázat elnevezése:** „Tegyünk a tiszta Szombathelyért!” rajzpályázat.
2. **A Rajzpályázaton részt vevő személyek**: a Rajzpályázaton részt vehet két korcsoportban minden 5 és 14 év közötti természetes személy, aki a meghirdetett időtartam alatt eljuttatja pályamunkáját a szabályosan kitöltött törvényes képviselői hozzájárulással együtt.
3. korcsoport: 5-8 éves korosztály
4. korcsoport: 9-14 éves korosztály
5. **A Rajzpályázat szervezője:** SZOVA Nonprofit Zrt., 9700 Szombathely, Boglárka utca 2. (a továbbiakban: Szervező)
6. **A Rajzpályázat helye és ideje:** a Rajzpályázat hivatalos kiírása a Szervező weboldalán (www.szova.hu) történik. A beküldött pályamunkák bemutatásra kerülnek a XXII. JOSKAR-OLA Napok rendezvény időtartama alatt, a SZOVA Nonprofit Zrt. által elhelyezett sátorban.

**A Rajzpályázat benyújtása 2022. július 21-től 2022. augusztus 12-ig tart.**

**A Rajzpályázat 2022. augusztus 14-én 15 órakor díjátadóval zárul.**

**Jelentkezés a Rajzpályázatra**: A Rajzpályázatra a pályaműveket a pályázat meghirdetésétől 2022. július 21-től kezdődően 2022. augusztus 05-ig lehet eljuttatni a SZOVA Nonprofit Zrt. 9700 Szombathely, Welther Károly utca 4. szám alatti ügyfélszolgálatára, a pályaművek leadhatók a Polgármesteri Hivatal recepcióján, illetve a SZOVA Nonprofit Zrt. székhelyén: 9700 Szombathely, Boglárka utca 2.

A pályamunkák ezen kívül leadhatók még a XXII. JOSKAR-OLA Napok ideje alatt, a SZOVA Nonprofit Zrt. sátrában is, 2022. augusztus 12., 17.00 óráig.

1. Egy pályázó csak egy pályaművet küldhet be. Kizárólag olyat, amivel más pályázatom még nem nevezett. A pályaműveket zárt borítékban kérjük leadni.

 A kiskorú pályázó cselekvőképtelen személy nevében kizárólag a kiskorú feletti törvényes képviseletet ellátó személy nyújthatja be a pályázatot. A pályázatot töröljük, ha érvénytelenség gyanúja felmerül.

A nyeremény átvételére is e személy szervezésében és jelenlétében jogosult a pályázó.

A Rajzpályázatra történő jelentkezés kizárólag a fenti feltételek együttes teljesülése esetén érvényes. A pályaművel kapcsolatos szerzői jogokra a Szervező nem tart igényt.

1. **A Rajzpályázat értékelése:** A beérkezett pályaműveket zsűri bírálja el. A Rajzpályázatra beérkezett pályaművek 2022. augusztus 12-én 20 órától megtekinthetők a SZOVA Nonprofit Zrt. Facebook oldalán, ahol a megjelentetett képek alatt az egyes rajzokra adott like-kal lehet szavazni a pályaművekre. A feltöltött rajzok alatt feltüntetésre kerül a rajz készítőjének neve és életkora. A közönségszavazás lezárásának határideje: 2022. augusztus 14. 12 óra.
2. A Rajzpályázat időtartamának befejezése után érkezett jelentkezések érvénytelenek!

**9. Nyeremény:** A Rajzpályázatra beküldött művek közül a zsűri bírálata alapján korcsoportonként 3-3 helyezett kerül kihirdetésre. A Szervező Facebook oldalán korcsoportonként 1-1 legtöbb szavazatot (Tetszik) kapott alkotás készítője értékes ajándékcsomagot nyer.

 A nyeremények nem válthatók készpénzre.

 A Szervező a nyerteseket telefonon értesíti.

**Minden pályázónak köszönjük a részvételt!**